Aedepsus

Aedipsus (Graece: Αιδηψός) est pristinus demus Euboeae (Δήμος Αιδηψού) in Graecia 6482 incolarum (status: 2010). Ab administratione reformata anno 2011 (vide: Libellus Callicratis) pars est Histiaeae-Aedepsi demi, cuius est "unitas popularis" (δημοτική ενότητα).Lex Callicratis Ministerium rerum domesticarum Graeciae

80 ex 752 fontibus calidis Graeciae Aedipso siti sunt, quare est locus periegeseos celeber.The Guardian, 16 Martii 2002: Eternal springs

Thermae antiquae Heracli dicatae circiter 3 chiliometris a hodierno loco "Lutra Aedepsi" (Λουτρά Αιδηψού) in septentriones versus sitae erant, quarum reliquiae adhuc videntur. Fontes sulphurei (38-76°) tot laborantes attrahebant, ut iam tertio saeculo a.C.n. aegris vectigal impositum est.Vox "Aidepsos", in: Siegfried Lauffer (Ed.): Griechenland. Lexikon der historischen Stätten. Von den Anfängen bis zur Gegenwart. Monaci 1989. Sulla, cum in podagrae morbum incidit, thermas Aidepsi adiit Plutarchus, Sulla 26,3: Σύλλᾳ δὲ διατρίβοντι περὶ τὰς Ἀθήνας ἄλγημα ναρκῶδες μετὰ βάρους εἰς τοὺς πόδας ἐνέπεσεν, ὅ φησιν ὁ Στράβων ποδάγρας ψελλισμὸν εἶναι. διαπλεύσας οὖν εἰς Αἴδηψον ἐχρῆτο τοῖς θερμοῖς ὕδασι, ῥᾳθυμῶν ἅμα καὶ συνδιημερεύων τοῖς περὶ τὸν Διόνυσον τεχνίταις., multi alii secuti sunt (inter alios antiquitate imperatores Hadrianus et Constantinus I, novo aevo Eleutherius Benizelus, Winston Churchill, Aristoteles Onases et Maria Callas).

 Notae 

 Nexus externi 
 Λουτρά Αιδηψού Εύβοιας (Neograece)

Categoria:Loci habitati Euboeae